**ԱՄՓՈՓԱԹԵՐԹ**

**«Գյուղատնտեսական հումքի մթերումների (գնումների) նպատակով ագրովերամշակման ոլորտին տրամադրվող վարկերի տոկոսադրույքների սուբսիդավորման ծրագիրը հաստատելու մասին» ՀՀ կառավարության որոշման նախագծի վերաբերյալ ստացված դիտողությունների և առաջարկությունների**

|  |  |  |  |
| --- | --- | --- | --- |
| Առաջարկության հեղինակը, գրության ամսաթիվը, գրության համարը | Առաջարկության բովանդակությունը | Եզրակացություն | Կատարված փոփոխությունը |
| 1 | 2 | 3 | 4 |
| 1. ՀՀ ֆինանսների նախարարի առաջին տեղակալ, 05.02.2019թ. N 01.1/9-3/1514-19 | 1. Նախագծով հաստատվող ծրագրով (այսուհետ՝ Ծրագիր) նպատակային վարկերը նախատեսվում է տրամադրել առավելագույնը 1 տարի մարման ժամկետով, ուստի առաջարկում ենք սահմանել Ծրագրի գործողության հստակ տարեթիվը, դրան համապատասխան Ծրագրի VII. ԾՐԱԳՐԻ ԻՐԱԿԱՆԱՑՄԱՆ ՖԻՆԱՆՍԱԿԱՆ ԳՆԱՀԱՏԱԿԱՆԸ բաժնում որպես ֆինանսավորման աղբյուր նախատեսելով տվյալ տարվա պետական բյուջեն:  2. Հաշվի առնելով, որ Ծրագրի իրականացման համար սկզբունքային է ոչ թե ռիսկերի գնահատումը, այլ այդ ռիսկերի կառավարման արդյունավետ համակարգի առկայությունը (վերջինս իրենից ներկայացնում է ռիսկերի բացահայտման, գնահատման և մեղմման (օրինակ՝ «մոնիթորինգը») մեխանիզմների ամբողջություն)՝ առաջարկում ենք  Նախագծի 19-րդ կետի 5-րդ (ծրագրի իրականացման մոնիթորինգի մեխանիզմի առաջադրում) և 6-րդ (ծրագրի ռիսկերի գնահատում) ենթակետերը փոխարինել հետևյալ շարադրանքով. «5) ծրագրի ռիսկերի կառավարում, այդ թվում՝ ծրագրի իրականացման մոնիթորինգի մեխանիզմի առաջադրում:»:  Միաժամանակ, նշվածին համապատասխան, առաջարկում ենք խմբագրել Ծրագրի V. ԾՐԱԳՐԻ ՄՈՆԻԹՈՐԻՆԳԸ և VI. ԾՐԱԳՐԻ ԻՐԱԿԱՆԱՑՄԱՆ ՌԻՍԿԵՐԻ ԳՆԱՀԱՏՈՒՄ բաժինները մեկ բաժնի ներքո՝ առավել ևս, որ նշված VI. բաժնում ռիսկերի գնահատում իրականացված չէ և պարզապես ներկայացված են միայն որոշակի ռիսկեր:  Ընդ որում, կարծում ենք այդ ռիսկերի շարքում կարևոր է ավելացնել «Խարդախության» և «բարոյական» ռիսկերը, որոնք նմանատիպ Ծրագրերին խիստ բնորոշ են և որոնց կառավարումն առաջնային նշանակություն պետք է ունենա: Բարոյական ռիսկն (Moral Hazard) այստեղ կարող է մեկնաբանվել՝ որպես հավանականություն այն բանի, որ Ծրագրին մասնակից անձինք, հաշվի առնելով սուբսիդավորման բաղադրիչը, կարող են սեփական միջոցները խնայել և ներգրավել էժան վարկային միջոցները, մինչդեռ սուբսիդավորման բացակայության դեպքում այդ անձինք կօգտագործեին սեփական միջոցները՝ վճարելու հումք մատակարարողներին: Հատկապես, այն դիտարկմամբ, որ փաստացի վարկի տոկոսադրույքը Ծրագրի վարկառուների համար ստացվում է 3%, իսկ բանկային կարճաժամկետ ավանդի և պետական կարճաժամկետ պարտատոմսերի տոկոսադրույքները նշվածից նկատելի բարձր են (համապատասխանաբար՝ 8% և 6%-ի մոտակայքում): Այս մասով, Ծրագիրը համարում ենք բարձր ռիսկային, որում սահմանված չեն այդ ռիսկերի կառավարման համարժեք մեխանիզմներ:  3. Ծրագրի 22-րդ կետի 1-ին ենթակետում «(ծնող, ամուսին, զավակ)» բառերն առաջարկում ենք փոխարինել «(ծնողը, ամուսինը, ամուսնու ծնողները, տատը, պապը, քույրը, եղբայրը, երեխաները, քրոջ, եղբոր ամուսինն ու երեխաները)» բառերով՝ Ծրագրի վարկառուի և հումք մատակարարողի միջև հնարավոր փոխկապվածությունը առավել նվազ դարձնելու համար:    4. Ծրագրի 30-րդ կետի 3-րդ ենթակետից առաջարկում ենք հանել «բացառությամբ սույն ծրագրի 26-րդ կետի 2-րդ ենթակետի հիմքով սուբսիդավորման դադարեցման» բառերը, քանի որ, Ծրագրի 26-րդ կետը չունի ենթակետեր և ՖԿ-ի ու ԳՖԿ-ի միջև տեղեկատվության փոխարինման մասին է: Ընդ որում վարկի ոչ նպատակային և(կամ) սուբսիդավորման պայմաններին ոչ համապատասխան օգտագործման դեպքում մինչև այդ պահը տրամադրված սուբսիդավորման գումարը ամեն դեպքում, պետք է ենթակա լինի վերադարձման: Միաժամանակ առաջարկում ենք նաև սահմանել ավելի խիստ պատասխանատվության միջոցառում (առավել նվազեցնելու այդ մասով հնարավոր ռիսկերը), քան պարզապես սուբսիդավորված գումարի վերադարձը (օրինակ՝ նախատեսել նաև տույժ):    5. Կարծում ենք՝ Ծրագրի 30-րդ կետի 3-րդ ենթակետում, ինչպես նաև 32-րդ և 34-րդ կետերում նպատակահարմար է սահմանել հստակ ժամկետ՝ օրով:  6. Ծրագրի աղյուսակում ներկայացված վարկերի տոկոսադրոյքների տարեկան սուբսիդավորման հաշվարկը ճշգրտման կարիք ունի, մասնավորապես 11-րդ ամսվա համար հաշվարկված տոկոսագումարը 27,198,907.4 դրամի փոխարեն ներկայացվել է 27,198,507.4 դրամ, որի արդյունքում հաշվարկված տոկոսագումարի տարեկան մեծությունը 998,901,808.77 դրամի փոխարեն ներկայացվել է 998,901,408.77 դրամ:    7. Ծրագրում առկա են նաև տեխնիկական բնույթի վրիպակներ, մասնավորապես՝  • Ծրագրի 16-րդ կետում նշվում է «Սույն ծրագրի 6-րդ և 7-րդ կետերում նշված ծրագրերի իրականացման արդյունքում ...», մինչդեռ Ծրագրի 7-րդ կետում որևէ ծրագրի մասին չի նշվում:  • Ծրագրի 28-րդ կետում հղում է արվում Ծրագրի 28-րդ կետի 1-ին ենթակետին, մինչդեռ 28-րդ կետը ենթակետեր չունի (ենթադրաբար խոսքը 27-րդ կետի 1-ին ենթակետի մասին է):  • 30-րդ կետի 1-ին ենթակետի գ) ենթակետում հղում է արվում Ծրագրի 26-րդ կետի 2-րդ ենթակետին, մինչդեռ 26-րդ կետը ենթակետեր չունի (ենթադրաբար խոսքը 25-րդ կետի 2-րդ ենթակետի մասին է):  • 30-րդ կետի 4-րդ ենթակետում նշվում է, որ «Վարկի տոկոսադրույքի սուբսիդավորման ավարտը համապատասխանում է այն ժամկետի ավարտին, որը պետք է սահմանված լինի ՖԿ-ի և վարկառուի միջև կնքված վարկային պայմանագրով՝ սույն ծրագրի 26-րդ կետի պահանջներին համապատասխան»: Մինչդեռ 26-րդ կետը տեղեկատվության փոխանակման մասին է և տրամաբանական չէ այդ կետին հղում կատարելը (ենթադրաբար խոսքը 25-րդ կետի մասին է): | 1. Ընդունվել է: 2. Ընդունվել է: 3. Ծրագրի 22-րդ կետի 1-ին ենթակետում նշված սահմանա-փակումների շրջանակի ընդ-լայնման անհրաժեշտությունը բացակայում է, հաշվի առնելով, որ գյուղատնտեսական հումքի իրացումը չի հարկվում և սեփականության կամ օգտա-գործման իրավունքով պատկա-նող կամ վարկառուի հիմնադիր կամ բաժնետեր հանդիսացող անձանց կամ նրանց ընտանիքի անդամներից (ծնող, ամուսին, զավակ) բացի այլ անձանց անունով սեփականության իրավունքի գրանցումը քիչ հավանական է։ 4. Ընդունվել է մասնակի։   Ծրագրի իրականացման նախորդ երկու տարիների ընթացքի վերաբերյալ կատարված մոնիթորինգի արդյունքներով վարկի ոչ նպատակային և(կամ) սուբսիդա-վորման պայմաններին ոչ համապատասխան օգտագոր-ծման դեպքեր չեն արձանագրվել, քանի որ ծրագրով նախատեսված վարկային միջոցների օգտագործման մեխանիզմը (վարկային միջոցները փոխանցվում են անմիջապես գյուղացիական տնտեսություններին) կանխարգելում է վարկի ոչ նպատակային օգտագործումը։  Ինչ վերաբերվում է 25-րդ կետի 2-րդ ենթակետի հիմքով սուբսիդավորման դադարեց-մանը, ապա այն բավարար պատժամիջոց է, քանի որ այն վարկի նպատակային օգտա-գործմանը չի վերաբերվում, իսկ թողարկված և իրացված պատրաստի արտադրանքի ծավալների մասին հաշվե-տվություն չներկայացնելը քիչ հավանական է, քանի որ դրանց հիման վրա ՖԿ-ն պետք է գնահատի վարկի սպասարկման հնարավորությունը, հետևաբար ՖԿ-ն պահանջելու է հաշվե-տվության ներկայացումը։   1. Ընդունվել է։ 2. Ծրագրի աղյուսակի 998,901,408.77 դրամը համապատասխանեցվել է «Հայաստանի Հանրապետության 2019 թվականի պետական բյուջեի մասին» ՀՀ օրենքի N 1 հավելվածի 2-րդ աղյուսակի «Գյուղատնտեսական հումքի մթերումների (գնումների) նպատակով ագրովերամշակման ոլորտին տրամադրվող վարկերի տոկոսադրույքների սուբսիդավորում» տողի միջոցառման համար սահմանված գումարին։ 3. Ընդունվել է։ | 1. Նախագծի 38-րդ լրամշակվել է։ 2. Նախագծի 19-րդ կետի 5-րդ և 6-րդ ենթակետերը փոխարինվել են առաջարկվող խմբագրությամբ 5-րդ կետով։   Նախագծի 5-րդ և 6-րդ բաժինները խմբագրվել են մեկ 5-րդ բաժնի ներքո։  Նախագծի 36-րդ և 37-րդ կետերը լրացվել են նոր 6-րդ ենթակետերով։  4. Նախագծի 30-րդ կետի 3-րդ ենթակետում 26-րդ կետի 2-րդ ենթակետին կատարված հղումը փոխարինվել է 25-րդ կետի 2-րդ ենթակետով։   1. Նախագծի 30-րդ կետի 3-րդ ենթակետում, 32-րդ և 34-րդ կետերում կատարվել են խմբագրական փոփոխություններ։   7. Նախագծի 16-րդ, 28-րդ, 30-րդ կետի 1-ին և 4-րդ ենթակետերում կատարված հղումները ճշգրտվել են։ |
| 1. ՀՀ արդարադատության նախարարություն | 1. Նախագծի հիմնավորման մեջ նշված է, որ նախագծի ընդունման անհրաժեշտությունը պայմանավորված է ՀՀ կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման 22-րդ կետի 1-ին ենթակետի ,,ա,, պարբերության հանձնարարականով: Այդ առումով նախագծից անհրաժեշտ հանել հղումը ՀՀ Սահմանադրության 146-րդ հոդվածին և փոխարենը նշել հղումը ՀՀ կառավարության 2018 թվականի դեկտեմբերի 27-ի թիվ 1515-Ն որոշման 22-րդ կետի 1-ին ենթակետի ,,ա,, պարբերությանը: 2. Նախագծի հավելվածի 15-րդ կետից անհրաժեշտ է հանել ,,և 7-րդ,, բառերը՝ նկատի ունենալով, որ հավելվածի 7-րդ կետում խոսք չի գնում որևէ ծրագրի մասին: 3. Նախագծի հավելվածի 38-րդ կետի 4-րդ ենթակետում ,,Հայաստանի Հանրապետության,, բառերից հետո անհրաժեշտ է լրացնել ,,կառավարության,, բառը: 4. Նախագծի հավելվածի 5-րդ կետում նշված է ՀՀ կառավարության 2017 թվականի օգոստոսի 3-ի նիստի թիվ 33 արձանագրային որոշմամբ հավանության արժանացած ,,Գյուղատնտեսական հումքի մթերումների (գնումների) նպատակով ագրովերամշակման ոլորտին տրամադրվող վարկերի տոկոսադրույքների մասնակի սուբսիդավորման պիլոտային ծրագրին, բերքի գնման պայմանագրի օրինակելի ձևին և պիլոտային ծրագրի շրջանակներում կատարված աշխատանքների վերաբերյալ տրամադրվող հաշվետվության ձևին հավանություն տալու մասին,, ծրագիրը, որը նույնպես վերաբերում է գյուղատնտեսական հումքի մթերումների (գնումների) նպատակով ագրովերամշակման ոլորտին տրամադրվող վարկերի տոկոսադրույքների մասնակի սուբսիդավորման պիլոտային ծրագրին: Սույն նախագծի ընդունման դեպքում ստացվում է, որ նույն հարաբերությունները կարգավորվելու են երկու նույնաբովանդակ ակտերով: Այդ առումով անհրաժեշտ է պարզաբանել հիշյալ իրավական ակտերի հարաբերակցության հարցերը և թե որ ակտին է տրվելու առաջնահերթությունը վերոնշյալ հարաբերությունները կարգավորելու դեպքում: 5. Նախագիծն անհրաժեշտ է համաձայնեցնել ՀՀ տնտեսական զարգացման և ներդրումների նախարարության հետ: | 1. Ընդունվել է։ 2. Ընդունվել է: 3. Ընդունվել է: 4. Չի ընդունվել: 5. Ընդունվել է ի գիտություն: |  |
| 1. ՀՀ տարածքային կառավարման և զարգացման նախարար, 07.02.2019թ., N 01/15․1/775-19 | Դիտողություններ և առաջարկություններ չկան |  |  |
| 1. ՀՀ տնտեսական զարգացման և ներդրումների նախարարություն | ՀՀ գյուղատնտեսության նախարարի առաջին տեղակալի 2019 թվականի հունվարի 29-ի N ԳԳ/ԳՂ-1/287-19 գրությամբ նախագիծը ներկայացվել է ՀՀ տնտեսական զարգացման և ներդրումների նախարարություն։ 2019 թվականի փետրվարի 13-ի դրությամբ պատասխան-գրություն դեռևս չի ստացվել։ |  |  |
| 1. «Հայաստանի զար-գացման և ներդրումների կորպորացիա» ՈՒՎԿ ՓԲԸ-ի գործադիր տնօրենի տեղակալ, 05.02.2019թ. N 113-19 | 1. 28-րդ կետում նշված «28-րդ կետի 1-ին ենթակետում» բառակապակցությունը փոխարինել «27-րդ կետի 1-ին երթակետում» բառակապակցությամբ,  2. 30-րդ կետի առաջին ենթակետի գ. ենթաբաժնում նշված «26-րդ կետի 2-րդ ենթակետով» բառակապակցությունը փոխարինել «25-րդ կետի 2-րդ ենթակետով» բառակապակցությամբ,  3. 30-րդ կետի երրորդ ենթակետում նշված «26-րդ կետի 2-րդ ենթակետի» բառակապակցությունը փոխարինել «25-րդ կետի 2-րդ ենթակետի» բառակապակցությամբ,  4. 30-րդ կետի չորրորդ ենթակետում նշված «26-րդ կետի« բառակապակցությունը փոխարինել «25-րդ կետի» բառակապակցությամբ,  5. «Գյուղատնտեսական հումքի մթերումների (գնումների) նպատակով ագրովերամշակման ոլորտին տրամադրվող վարկերի տոկոսադրույքների սուբսիդավորման» գործող ծրագրի համաձայն վարկառուն ՀՀ գյուղատնտեսության նախարարություն է ներկայացնում վերոնշյալ ծրագրից օգտվելու նախնական հայտ, որտեղ ներառված են ծրագրի պահանջների բավարարման համար կարևորագույն տեղեկատվություն, ինչպիսին է օրինակ հումքի վաճառող կողմ հանդիսացող գյուղացիական տնտեսության մասին տեղեկատվությունը, որը հնարավորություն է ընձեռնում «գյուղատնտեսության նախարարությանը նույնականացնել գյուղացիական տնտեսությունները, միևնույն ժամանակ պահպանելով ներկայացված նախագծի 22-րդ կետի աոաջին ենթակետի պահանջը, այն է' «տրամադրվող վարկի չափի հաշվարկում չի ներառվում վարկառուին սեփականության կամ օգտագործման իրավունքով պատկանող կամ վարկառուի հիմնադիր կամ բաժնետեր հանդիսացող անձանց կամ նրանց ընտանիքի անդամների (ծնող, ամուսին, զավակ) կողմից մշակվող հողատարածքների բերքից կամ կովերի կաթից վարկառուի հետ կնքված հումքի գնման պայմանագրերում նշված արժեքը»:  Համաձայն նոր նախագծի 27-րդ կետի առաջին ենթակետի ՖԿ-ն վարկի տրամադրման հայտի ստացման օրվան հաջորդող մեկ աշխատանքային օրվա ընթացքում դրա մասին ՀՀ գյուղատնտեսության նախարարություն է ներկայացնում տեղեկավություն' վարկառուի անվանման, վարկի պայմանագրային գումարի և վարկի շրջանակներում նախատեսվող հումքի գնումների ծավալի (ընդամենը պտուղ, բանջարեղեն, խաղող, կաթ) վերաբերյալ: Գյուղացիական տնտեսությունների/կաթի հավաքարմամբ զբաղվող իրավաբանական անձանց, այդ թվում կոոպերատիվների և/կամ անհատ ձեռնարկատերերի մասին ինֆորմացիայի բացակա­յության պայմաններում ՀՀ գյուղատնտեսության նախարարությունը հնարավորություն չի ունենում ստուգել տրամադրվող վարկի չափի հաշվարկում վարկառուին սեփականության կամ օգտագործման իրավունքով պատկանող կամ վարկառուի հիմնադիր կամ բաժնետեր հանդիսացող անձանց կամ նրանց ընտանիքի անդամների (ծնող, ամուսին, զավակ) կողմից մշակվող հողատարածքների բերքից կամ կովերի կաթից վարկառուի հետ կնքված հումքի գնման պայմանագրերում նշված արժեքը չներառվելու փաստը, իսկ ֆինանսական կազմակերպությունները հնարավո­րություն չունեն ստուգելու վերոնշյալ տեղեկատվութ­յունը, որի հետևանքով ի հայտ են գալիս ծրագրով սահմանված պահանջի չկատարման և վարկի ոչ նպատակային օգտագործման ռիսկեր:  Ուստի առաջարկում ենք ՖԿ-ի կողմից վարկի տրամադրման հայտի ստացման օրվան հաջորդող մեկ աշխատանքային օրվա ընթացքում ՀՀ գյուղատնտե­սության նախարարություն ներկայացվող տեղեկատ­վության հետ միասին տրամադրվի նաև գյուղացիական տնտեսությունների/կաթի հավաքարմամբ զբաղվող իրավաբանական անձանց, այդ թվում կոոպերատիվների և/կամ անհատ ձեռնարկատերերի մասին տեղեկատվություն:   1. Հաշվի առնելով, որ ՀՀ կենտրոնական բանկի կողմից մշակվել և շրջանառության մեջ է դրվել «Հայաստանի Հանրապետության տարածքում գործող բանկերի, վարկային կազմակերպությունների, արժե­թղթերի շուկայի մասնագիտացված մասնակիցների ֆինանսական ակտիվների դասակարգման և հնարավոր կորուստների պահուստների ձևավորման կարգը» հաստատելու մասին որոշման նախագիծը, որի ուժի մեջ մտնելուց հետո ուժը կորցրած կճանաչվի նախագծի 30-րդ կետի առաջին ենթակետի ա) ենթաբաժնում նշված գործող կարգը' առաջարկում ենք 30-րդ կետի առաջին ենթակետի ա) ենթաբաժնում կատարել հետևյալ խմբագրությունը'   ա) առկա են տվյալ վարկի վերաբերյալ վարկառուի մեկ տարվա նախորդ (12 ամիսներ) կտրվածքով հանրագումարային 60 օրվանից ավել ժամկետանց պարտավորություններ ՖԿ-ի հանդեպ կամ ՖԿ-ի հանդեպ ունեցած ժամկետանց պարտավարությունների հետևանքով վարկերի դասակարգման վերաբերյալ գործող կարգի համաձայն, վարկը ստանդարտ դասով դասակարգված չէ:  2. ՖԿ-ի կողմից վւսրկի տրամադրման հայտի ստացման օրվան հաջորդող մեկ աշխատանքային օրվա ընթացքում դրա մասին «գյուղատնտեսության նախարարությանը ընդհանուր տեղեկատվության տրամադրումից հետո մինչև վարկային պայմանագրերի կնքումը հնարավոր է վարկի պայմանագրային գումարի, վարկի շրջանակներում նախատեսվող հումքի գնումների ծավալի, գյուղացիական տնտեսությունների/կաթի հավաքարմամբ զբաղվող իրավաբանական անձանց, այդ թվում կոոպերատիվների և/կամ անհատ ձեռնարկատերերի կազմի, քանակի կամ նմանատիպ այլ փոփոխություններ, որոնց ի հայտ գալու դեպքում ներկայացված նախագծում ընթացակարգային կարգավորումը բացակայում է: Ուստի առաջարկում ենք ներկայացված նախագծում վերոնշյալ հարցի վերաբերյալ տալ ընթացակարգային կարգավորում: | 1. Ընդունվել է։ 2. Ընդունվել է։ 3. Ընդունվել է։ 4. Ընդունվել է։ 5. Ծրագրի գործող ընթացակարգով վարկառուն ՀՀ գյուղատնտեսության նախարարություն էր ներկայացնում ծրագրից օգտվելու նախնական հայտ, որից հետո ՀՀ գյուղատնտեսության նախարարությունը ծախսելով բավականին ռեսուրսներ իրականացնում էր մոնիթորինգ, մինչդեռ ՖԿ-ի կողմից տվյալ շահառուի հայտը կարող էր չբավարարվել։ Այդ պատճառով նախագծում կատարվում է վարկի տրամադրման ընթացակարգի փոփոխություն և նախնական հայտով ՀՀ գյուղատնտեսության նախարարությանը տրամադրվող տեղեկատվությունը վարկը հաստատելուց հետո ՖԿ-ն տրամադրում է ՀՀ գյուղատնտեսության նախարարությանը (27-րդ կետի 2-րդ ենթակետ), որի հիման վրա ՀՀ գյուղատնտեսության նախարարության կողմից սկսվում է մոնիթորինգի իրականացումը։ 6. Ընդունվել է;   2. ՖԿ-ի կողմից վւսրկի տրամադրման հայտի ստացման օրվան հաջորդող մեկ աշխատանքային օրվա ընթացքում ՀՀ գյուղատնտեսության նախարարությունը տրամադրվող ընդհանուր տեղեկատվությունը անհրաժեշտ է ծրագրի ընթացքի վերաբերյալ տեղեկատվական բազա ստեղծելու համար, որը չի խոչընդոտում շահառուին մինչև վարկի հաստատումը անհրաժեշտ փոփոխություններ կատարելու հարցում, իսկ ՀՀ գյուղատնտեսության նախարարությունը ծրագրի մոնիթորնգի իրականացումը սկսում է վարկի հաստատումից հետո ՖԿ-ի կողմից ներկայացված տեղեկատվության հիման վրա։ | 1. Նախագծի 28-րդ կետում կատարված հղումը ճշգրտվել է։  2. Նախագծի 30-րդ կետի 1-ին ենթակետի գ. պարբերությունում կատարված հղումը ճշգրտվել է։  3. Նախագծի 30-րդ կետի 3-րդ ենթակետում կատարված հղումը ճշգրտվել է։  4. Նախագծի 30-րդ կետի 4-րդ ենթակետում կատարված հղումը ճշգրտվել է։  5.   1. Նախագծի 30-րդ կետի 1-ին ենթակետի ա. պարբերությունը շարադրվել է առաջարկվող խմբագրությամբ։ |
| 1. ՀՀ ՎԱ «Գյուղա-տնտեսական տա-րածքների տնտե-սական զարգացման ԾԻԳ» ՊՀ-ի ԳՖԿ-ի տնօրեն, 30.01.2019թ. N ԳՖԿ-25 | 1. Առաջարկում եմ նախագծի 27-րդ կետի 1-ին ենթակետի «վարկի տրամադրման հայտի» բառերը փոխարինել «վարկային հայտի» բառերով:  2. Առաջարկում եմ նախագծի 27-րդ կետի 1-ին ենթակետի «վարկի պայմանագրային գումարը» բառերը փոխարինել «վարկի գումար» բառերով:  3. Առաջարկում եմ նախագծի 35-րդ կետի 2-րդ ենթակետը հանել, քանի որ վարկի տոկոսադրույքի սուբսիդավորման ծավալների կանխատեսումն հնարավոր Է իրականացնել միայն տարեկան կտրվածքով: | 1. Ընդունվել է։   1. Ընդունվել է։   3. Ընդունվել է։ | 1. Նախագծի 27-րդ կետի 1-ին ենթակե-տում կատարվել է համապատասխան փոփոխություն։  2. Նախագծի 27-րդ կետի 1-ին ենթակե-տում կատարվել է համապատասխան փոփոխություն։  3. Նախագծի 35-րդ կետի 2-րդ ենթակետի «առնվազն առաջիկա եռամսյակի» բառերը փոխարեն լրացվել է «առաջիկա տարվա» բառերով։ |
| 1. «Հայբիզնեսբանկ» ՓԲԸ-ի վարչության նախագահ, 01.02.2019թ. N 543-02 | Առաջարկություններ և դիտողություններ չկան։ |  |  |
| 1. «Հայէկոնոմբանկ» ԲԲԸ-ի գործադիր տնօրեն, 04.02.2019թ. N 33.1-03/35 | Դիտողություններ և առաջարկություններ չկան։ |  |  |
| 1. «Արմսվիսբանկ» ՓԲԸ-ի գործադիր տնօրեն, 11.02.2019թ. N 346/06/1 | Նախագծում տեղ գտած փոխություններն «Արմսվիսբանկ» ՓԲԸ-ի կողմից ծրագրի իրականացման տեսանկյունից գնահատվում են դրական:  Միևնույն ժամանակ Ֆինանսավորող կազմակերպությունների աշխատանքները ծրագրի շրջանակներում ավելի արդյունավետ դարձնելու նպատակով առաջարկում ենք քննարկել և հնարավորության դեպքում վերոնշյալ ծրագրի նախագծում իրականացնել ստորև նշված փոփոխությունը: Նախագծի համաձայն հաստատվող վարկերի պայմանագրային գումարի նկատմամբ առկա է սահմանափակում, համաձայն որի տրամադրվող վարկի պայմանագրային գումարը չի կարող գերազանցել վարկառուի և գյուղացիական տնտեսությունների միջև կնքված մթերման պայմանագրերում նշված հումքի գնման արժեքը, իսկ հումքի գնման նվազագույն գներով հաշվարկված լինելու դեպքում հումքի գնման ակնկալվող արժեքի 120 տոկոսը: Նշված սահմանափակումը խոչընդոտ է հանդիսանում տարբեր ժամանակահատվա-ծներում կնքված մթերման պայմանագրերի ֆինանսավորման օպերատիվ իրականացնելուն, քանի որ վարկառուի կողմից ներկայացված մթերման պայմանագրերի յուրաքանչյուր փաթեթի ֆինանսավորումն ենթադրում է ֆինանսավորող կառույցներում վարկավորման գործընթացի բոլոր փուլերով նախատեսված գործողությունների իրականացում: Ուստի' առաջարկվում է վերոնշյալ գումարային սահմանափակումը կիրառել տրամադրվող վարկի գումարի նկատմամբ, հնարավորություն ընձեռելով ֆինանսավորող կառույցին վարկառուի կողմից նախապես ներկայացված նախագծի հիման վրա կնքել վարկային պայմանագիր, իսկ վարկի առանձին մասնաբաժինների տրամադրումն իրակա-նացնել վարկառուի կողմից ծրագրի պահանջներին համապատասխան ներկայաց-ված մթերման պայմանագրերի հիման վրա: | Առաջարկությունը հակասում է ծրագրի տրամաբանությանը։  Միաժամանակ ծրագիրը հնարավորություն է տալիս յուրաքանչյուր շահառուի մինչև 1.5 մլրդ դրամի շրջանակներում մի քանի անգամ դիմելու և օգտվելու ծրագրից։ |  |
| 1. «Բիբլոս Բանկ Արմենիա» ՓԲԸ-ի գլխավոր գործադիր տնօրեն, 08.02.2019թ. N 259 | Դիտողություններ և առաջարկություններ չկան։ |  |  |
| 1. Ծրագրի մասնա-կից այլ ՖԿ-ներ | ՀՀ գյուղատնտեսության նախարարի առաջին տեղակալի 2019 թվականի հունվարի 29-ի N ԳԳ/ԳՂ-1/286-19 գրությամբ նախագիծը ներկայացվել է ևս 10 Ֆկ-ների, որոցից 2019 թվականի փետրվարի 13-ի դրությամբ պատասխան-գրություններ դեռևս չեն ստացվել։ |  |  |